Aizputes iela (Jūrmala)
Šis raksts ir par ielu Jūrmalā. Par citām jēdziena Aizputes iela nozīmēm skatīt nozīmju atdalīšanas lapu. Aizputes iela ir iela Jūrmalā, Bulduru un Lielupes apkaimēs. Visā garumā Aizputes iela ir robeža starp tām apkaimēm. Aizputes iela sākas krustojumā ar Brīvības prospektu un beidzas krustojumā ar Stendes ielu. Kopējais ielas garums ir 570 metri, tā ir klāta ar asfalta segumu. Aizputes ielā satiksmes kustība norit divās joslās. Ielā ir savrupmāju un vasarnīcu apbūve. Aizputes ielā 1a atrodas Lielupes pamatskola.